Държавен вестник, бр. 38, 2024 г., стр. 142

СТР.  142	
Д Ъ Р Ж А В Е Н  В Е С Т Н И К 	
БРОЙ  38
веднъж, което противоречи на императивното 
изискване на Конституцията законите да се 
обсъждат и приемат с две гласувания, които 
се извършват в отделни заседания (чл. 88, 
ал. 1 от Конституцията).
Освен това те са извън обхвата и мотивите 
на приетия на първо четене законопроект и 
от тази гледна точка са приети в нарушение 
на чл. 83, ал. 1 и 2 от Правилника за органи-
зацията и дейността на Народното събрание.
По предложенията на народните предста-
вители не е проведено обществено обсъждане, 
липсва предварителна оценка на въздействи­
ето, надлежна обосновка на всички аспекти от 
предложенията, както и финансова обосновка.
По тези съображения считам, че § 19, 21 и 
22 от ЗИД ЗНИ се отклоняват в значителна 
степен от установените в чл. 26, ал. 1 от 
Закона за нормативните актове стандарти за 
необходимост, обоснованост, предвидимост, 
откритост, съгласуваност и стабилност на 
проектите за нормативни актове, които са 
и съществени гаранции за правна сигурност. 
Същото важи и за оспорените по-горе на 
различни основания § 9, 12, 13 и 20 от ЗИД 
ЗНИ.
Уважаеми народни представители,
По изложените мотиви упражнявам пра-
вото си по чл. 101, ал. 1 от Конституцията 
на Република България да върна за ново 
обсъждане в Народното събрание § 9, 12, 
13, 19, 20, 21 и 22 от Закона за изменение 
и допълнение на Закона за насърчаване на 
инвестициите, приет от Народното събрание 
на 19 април 2024 г.
Президент на Републиката:  
Румен Радев
3072
МИНИСТЕРСКИ СЪВЕТ
ПОСТАНОВЛЕНИЕ № 121  
ОТ 26 АПРИЛ 2024 Г.
за одобряване на промени по бюджета на 
Министерството на енергетиката за 2024 г. 
във връзка с увеличаване на капитала на 
търговско дружество
МИНИСТЕРСКИЯТ СЪВЕТ
П О С Т А Н О В И :
Чл. 1. (1) Одобрява промени по бюджета на 
Министерството на енергетиката за 2024 г. за 
допълнителни плащания в частта на финан-
сирането на бюджетното салдо за сметка на 
централния бюджет в размер 100 000 000 лв. 
за увеличаване на капитала на „БЪЛГАРСКИ 
ЕНЕРГИЕН ХОЛДИНГ“ – ЕАД.
(2) Средствата ще бъдат използвани за 
увеличаване на капитала на „БЪЛГАРСКИ 
ЕНЕРГИЕН ХОЛДИНГ“ – ЕАД, с цел увели-
чаване капитала на „Мини Марица-изток“ –  
ЕАД – за обезпечаване на всички необходими 
дейности и мероприятия за възстановяване на 
нарушените територии и привеждане на на-
ходище „Източномаришки въглищен басейн“ 
в устойчиво състояние.
Чл. 2. (1) Министърът на енергетиката да 
извърши съответните промени по бюджета на 
Министерството на енергетиката за 2024 г. и 
да уведоми министъра на финансите.
(2) Министърът на финансите да извърши 
произтичащите от чл. 1 промени по централ-
ния бюджет за 2024 г.
Преходни и заключителни разпоредби
§ 1. Постановлението се приема на осно-
вание чл. 109, ал. 4, т. 1 от Закона за публич-
ните финанси.
§ 2. Изпълнението на постановлението се 
възлага на министъра на енергетиката.
§ 3. Постановлението влиза в сила от да-
тата на получаване на положително решение 
за държавна помощ от Европейската коми-
сия или на становище, че увеличаването на 
капитала не представлява държавна помощ 
по смисъла на чл. 107, ал. 1 от Договора за 
функционирането на Европейския съюз.
§ 4. Постановление № 120 на Министерския 
съвет от 2024 г. се отменя.
Министър-председател:  
Димитър Главчев
И.д. главен секретар на Министерския съвет:  
Габриела Козарева
3045
ПОСТАНОВЛЕНИЕ № 122 
ОТ 26 АПРИЛ 2024 Г.
за приемане на Тарифа, по която партиите, 
коалициите и инициативните комитети за-
плащат предизборните предавания по Българ-
ската национална телевизия и Българското 
национално радио и техните регионални 
центрове при произвеждането на изборите 
за народни представители и за членове на 
Европейския парламент от Република Бъл-
гария на 9 юни 2024 г.
МИНИСТЕРСКИЯТ СЪВЕТ
П О С Т А Н О В И :
Член единствен. Приема Тарифа, по която 
партиите, коалициите и инициативните коми-
тети заплащат предизборните предавания по 
Българската национална телевизия и Българ-
ското национално радио и техните регионални 
центрове при произвеждането на изборите за 
народни представители и за членове на Ев-
ропейския парламент от Република България 
на 9 юни 2024 г., както следва: